**Пәні:** Өзін-өзі тану

**Күні:** 22.10. **№8**

**Мұғалімі:** Жолмагамбетова С.Е.

**Сынып:** 9 «А»

**Тақырыбы:** Даналықтың сарқылмас күші

**Құндылығы:** Ақиқат.

**Қасиеттері:** Шындық, адалдық, алғырлық

|  |  |
| --- | --- |
| **Мақсаты:** Оқушыларды шынайы болуға шақыру және ақиқат құндылығының мәнін ашу.  **Міндеттері:**  -Сенімді қарым-қатынас қасиеттерін дамыту;  -Өзіне, өзгеге, қоғамға сенім білдіруге үйрету  -Оқушыларды қоғам алдындағы жауапкершіліктерін сезіне білуге тәрбиелеу. | ***Ресурстар:*** *(оқулық, дәптер,А3 қағазы,)*  *Үнтаспа* |
| **Сабақ барысы:**  **І.** Ұйымдастыру кезеңi**.**  **5 «Т»** ережесін еске түсіру.   1. Тәртіп 2. Талап 3. Тыныштық 4. Тазалық 5. Татулық   Жағымды көңіл күйге келтіру. **«Нұрға бөлену»** жаттығуын өткізу. Ыңғайланып отырыңыздар, денелеріңізді түзу ұстаңыздар. Аяқ-қолыңызды айқастырмаңыз. Қолыңызды тізеңізге немесе үстелге қоюға болады. Көздеріңізді жұмуларыңызды өтінемін.  Елестетіп көріңіз: Күн нұры сіздің төбеңізден өтіп, кеудеңізге қарай бойлап барады. Кеудеңіздің орта тұсында гүл түйнегі орналасқан. Гүлдің түйнегі нұрдан баяу ашылып келеді. Балғын және таза әсем гүл сіздің әр ойыңызды, әр сезіміңізді, эмоцияңыз бен тілек-қалауыңызды шайып, жүрегіңіздің қауызын ашты.  Нұр сәулесі сіздің бойыңызға ақырын тарай бастағанын елестетіңіз. Ол біртіндеп күшейе түсуде. Оймен осы нұрды қолдарыңызға түсіріңіз. Сіздің қолдарыңыз нұрға бөленіп, сәуле шашуда. Қолымыз тек жақсы, ізгі істер істейді және баршаға көмектеседі. Нұр аяқтарыңызға тарады. Аяқтарыңыз нұр сәулесін шашуда. Олар сізді тек жақсылық жасау үшін жақсы жерлерге апарады. Олар нұр мен махаббат құралына айналды.  Одан әрі нұр сіздің аузыңызға, тіліңізге тарады. Тіліңіз тек шындықты және жақсы, ізгі сөздер ғана айтады. Нұрды құлақтарыңызға бағыттаңыз, құлақтарыңыз тек жақсы сөз бен әсем әуенді ғана естиді. Нұр көздерімізге де жетті, көзіміз тек жақсыға қарап, бәрінен жақсылықты ғана көреді. Сіздің басыңыз түгелдей нұрға бөленіп, басыңызға тек ізгі, сәулелі ой келеді.  Нұр бірте-бірте қарқын және шұғылана бастайды, сіздің денеңізден шығып, жан-жағыңызға сәуле шашады. Осы нұрды туысқандарыңызға, мұғалімдеріңізге, достарыңызға, таныстарыңызға бағыттаңыз. Нұрды уақытша түсініспей, ренжісіп жүрген адамдарға да бағыттаңыз, олардың да жүрегі нұрға толсын.  Осы нұр бүкіл әлемге: барлық адамдарға, жан-жануарларға, өсімдіктерге, барлық тірі жанға таралсын... Ғаламның барлық түпкір-түпкіріне нұр бағыттаңыз. Ойша айтыңыз: «Мен нұрлымын... Нұр менің ішімде... Мен Нұрмын».  Осындай Нұр, Махаббат және Тыныштық күйінде отыра тұрыңыз...  Енді осы Нұрды жүрегіңізге орналастырыңыз. Нұрға толы бүкіл әлем сіздің жүрегіңізде. Оны осындай әсем қалыпта сақтаңыз.  Жаймен көзіңізді ашуға болады.  Рахмет. |  |
| **ІІ. Үй тапсырмасын тексеру**  2.Оқулықтан 48-беттегі Қорғанбек Аманжолдың «Қазақ қазынасы» әңгімесін оқып келу  1. Ата-бабаларымыздың көшпенділер өркениетінің қымбат құндылықтарын «жеті қазына» деп бөлек құрметтеуінің себебі неде деп ойлайсыздар?  2. Автордың «Күн мен ай, аспан мен жер, от пен су жалпыадамзаттық жеті қазынаның ішінде» деген пікірін қалай түсінесіздер?  3. Мәтін авторының «Ал енді бір сәт қазіргі замандағы қазақ қазынасы хақында ойлансақ қайтер еді? «Қазына» сөзінің байыбына барып жүрміз бе?» деген сұрақтарына қалай жауап берер едіңіздер?  4. «Қазынаның үлкені адамның өз бойында, басты қазына адамның жүрегінде» деген пікірге көзқарасыңыз қандай?  5. Өз өміріңізде рухани құндылықтардың алатын орны қандай? Жауабыңызды мысалдар келтіріп, дәйектеп түсіндіріңіз. |
| **ІІІ Дәйексөз**  *Даналық – ғылымның бастауы*  **Цицерон**  **Цицерон Марк Туллий**  — Ежелгі Римнің саяси қайраткері, шешен, жазушы.   * Дәйексөздің мағынасын қалай түсінесіңдер?   (оқушылардың жауаптарына сүйене отырып қорытындылаймын) |
| **ІV.Мұғалімнің сыйы**  Ақиқат  Бір күні аспанда данышпандар жиналып адамды жасап, оны жер бетіне жібереді. Содан соң, олар адамға жер бетінде мәнді өмір сүру үшін не керек деген сұрақты талқылауға кіріседі. Бір данышпан: «адамға бақыт жіберейік»,- дейді, екіншісі «ақыл жіберейік»,- дейді. Сөйтіп адамның жер бетінде мәнді өмір сүру үшін керек жақсы қасиеттерді жіберіп жатады. Сол кезде бір данышпан ойланып: «АҚИҚАТТЫ жіберейік»,- дейді. Ал екіншісі: «ақиқатты адамға жайдан-жай жібере салмайық, олар оны өздері іздеп тапсын, сонда ғана адам үшін ақиқаттың мәні болады», -дейді.  Данышпандар АҚИҚАТТЫ біресе күннің артына, біресе айдың артына тығуды ұсынады.  Сол кезде бір данышпан: «Біз одан да АҚИҚАТТЫ адамның жүрегіне тығайық, сонда тек Ар-ұждан дауысын ести білген адам ғана өз жүрегіндегі ақиқатты тани алады. » – деген екен. Ақиқат бізге тумысымыздан берілген сый екен.  -Данышпандар не себепті Ақиқатты бірден бере салмай,оны жүрекке жасырып қоюды ұйғарды?  -Ар-ұждан дауысын есту дегенді қалай түсінесіңдер?  -Сонымен ақиқат дегеніміз не? |  |
| **V. Шығармашылық іс-әрекет, топпен жұмыс.**  1.«Даналық» тақырыбына синквейн жазыңыз.  Синквейн – бес жолдық өлең түрі, оның құрылымы төмендегідей:  1-жол – сипатталатын нәрсе, зат есім;  2-жол – сол зат есімді сипаттайтын 2 сын есім;  3–жол – осы зат есімнің әрекетін білдіретін 3 етістік;  4-жол – зат есімнің мағынасы туралы негізгі ойды білдіретін 4-6 сөзден тұратын сөйлем;  5-жол – зат есімнің синонимі.  2.Балалар, біз бірінші тарау «Таным қуанышы» тарауын аяқтап жатырмыз, қорытынды тест жұмысын жасайық  1-тест Адамның бойындағы қандай қасиеттері оны абырой биігіне көтеріп, дұрыс әрекетке жетелейді?  *а) Ақылдылығы, білімділігі, жауапкершілігі.*  *ә) Тәкаппарлығы, көңілшектігі, менмендігі.*  *б) Сыртқы тартымдылығы, зеректігі, бауырмалдығы.*  2-тест  Сіздіңше, өмірдің мәні –  *а) әрбір күнді ұмытпастей етіп өткізу. - ұмытпастай.*  *ә) риясыз қызмет ету арқылы өзін де, өзгелерді де шаттыққа бөлеу.*  *б) өзінің мүддесін ғана ойлау.*  3-тест Адамның рухани дамуына даңғыл жол неден басталады деп ойлайсыз?  *а) Терең білімнен, қабілет пен дарыннан.*  *ә) Ата-ананың мансабы, лауазымы мен байлығынан.*  *б) Ар-ұят тазалығы, адамдық қадір-қасиет пен кісілік келбетінен.*  4-тест «Өмірдегі ең мардымсыз игілік – байлық, ең зор игілік – даналық» деген ой-тұжырымға көзқарасыңыз қандай?  *а) Әрине, байлық-бір күндік, ал даналық - мың күндік, себебі бұл өмірлік тәжірибе.*  *ә) Қолында байлығы бар адам – дана адам.*  *б) Даналық деген кітаптан оқып алатын нәрсе ғой, ал байлыққа қол жеткізу оңай емес.* |  |
| **VІ. Топпен ән айту.**  **Қазағымның дәстүрлері-ай.**  Сөзін жазған Т. Әшімов. Әнін жазған Н. Адамбеков  Қайта оралды қазағыма бүгін дәстүрлері-ай,  Көптен күткен халқымыздың асығып арман еді-ай.  Берекелі қазақ жері - ел мерекелі,  Дәстүрлерін жоғалтпаған қазағымның бұл ежелгі.  Қайырмасы:  Шілдехана, бесік той,  Тұсау кесер, сүндет той,  Ай, шіркін-ай.  Құда түсіп, сырға салу,  Беташарым-ай.  Алтыбақан аясында сұлу бойжеткен  Қыз-бозбала кең даланы  Әнімен елітіп тербеткен.    Ер жігітке жарасады озып шықса бәйгеден,  Қыз балаға жарасады алқа, шашбау, сәукеле.  Жоғалмасын дәстүріміз, ұмытылмасын,  Ата-баба көзіндей қылып сақтайық қазақ дәстүрін.  Қайырмасы. |  |
| **VІІ. Үй тапсырмасын беру**.  1. Халық даналығының, салт-дәстүрлердің рөлі туралы ойтолғау жазыңыз.  2.Оқулықтан 58-беттегі Бейбіт Қойшыбаевтың «Менің досым» әңгімесін оқып келу |  |
| **VІІІ. Сабақтың қорытынды сәтi.**   * Балалар, бүгінгі сабақтан алған жақсы қасиеттерді жүрегімізге сақтап алайық. |  |